CELEX: 62008TN0114
Language: fi
Date: 2008-03-06 00:00:00
Title: Asia T-114/08 P: Valitus, jonka Luigi Marcuccio on tehnyt 6.3.2008 virkamiestuomioistuimen asiassa F-21/07, Marcuccio v. komissio, 14.12.2007 antamasta määräyksestä

26.4.2008   
            
            
               FI
            
            
               Euroopan unionin virallinen lehti
            
            
               C 107/41
            
         Valitus, jonka Luigi Marcuccio on tehnyt 6.3.2008 virkamiestuomioistuimen asiassa F-21/07, Marcuccio v. komissio, 14.12.2007 antamasta määräyksestä
   (Asia T-114/08 P)
   (2008/C 107/69)
   Oikeudenkäyntikieli: italia
   Asianosaiset
   
      Valittaja: Luigi Marcuccio (Tricase, Italia) (edustaja: avvocato G. Cipressa)
   
      Valittajan vastapuoli: Euroopan yhteisöjen komissio
   Vaatimukset
   Joka tapauksessa
   
               —
            
            
               riidanalainen määräys on kokonaan ja poikkeuksetta kumottava
            
         
               —
            
            
               ensimmäisen oikeusasteen tuomioistuimen on todettava, että kantaja on nostanut kanteen ensimmäisessä oikeusasteessa määräaikojen puitteissa
            
         
               —
            
            
               ensimmäisen oikeusasteen tuomioistuimen on todettava, että ensimmäisessä oikeusasteessa nostettu kanne täyttää kaikki tutkittavaksi ottamisen edellytykset.
            
         Ensisijaisesti
   
               —
            
            
               ensimmäisessä oikeusasteessa nostettuun kanteen sisältyvät vaatimukset on kokonaisuudessaan ja poikkeuksetta hyväksyttävä
            
         
               —
            
            
               vastapuoli on velvoitettava korvaamaan kaikki valittajalle ensimmäisessä oikeusasteessa ja muutoksenhakuasteessa aiheutuneet oikeudenkäyntikulut.
            
         Toissijaisesti
   
               —
            
            
               asia on palautettava virkamiestuomioistuimeen eri kokoonpanossa uudelleen ratkaistavaksi.
            
         Oikeudelliset perusteet ja pääasialliset perustelut
   Valittaja vetoaa seuraaviin valitusperusteisiin:
   
               1.
            
            
               EY:n perustamissopimuksen 288 artiklan (aiemmin 215 artikla) toisessa kohdassa mainitun vahinkotapahtuman syntymisen käsitteen sekoittamista vahingon käsitteen kanssa ei ole millään tavalla perusteltu.
            
         
               2.
            
            
               EY:n perustamissopimuksen 288 artiklan, yhteisöjen tuomioistuimen perussäännön 46 artiklan ensimmäisen kohdan ja Euroopan yhteisön virkamiehiin sovellettavien henkilöstösääntöjen 90 artiklan (jäljempänä henkilöstösäännöt) rikkominen sekä oikeusvarmuuden periaatteen, oikeutta oikeussuojaan koskevan periaatteen sekä oikeutta oikeudenmukaiseen oikeudenkäyntiin koskevan periaatteen loukkaaminen.
            
         
               3.
            
            
               Sen ajankohdan, josta kohtuullinen aika EY:n perustamissopimuksen 288 artiklassa tarkoitetun kanteen nostamiseen lasketaan, käsitteen virheellinen, väärä ja järjetön tulkinta ja soveltaminen.
            
         
               4.
            
            
               Perustelujen täydellinen puuttuminen, joka johtuu muun muassa siitä, että asiaa ei ole selvitetty, ja henkilöstösääntöjen 90 artiklan rikkominen sekä oikeuden yleisten periaatteiden loukkaaminen arvioitaessa ajankohtaa, josta EY:n perustamissopimuksen 288 artiklaan perustuvan kanteen nostamisen määräajan päättyminen lasketaan.
            
         
               5.
            
            
               Sitä, että kantaja on nostanut EY:n perustamissopimuksen 288 artiklaan perustuvan kanteensa väitetysti liian myöhään, ei ole millään tavalla perusteltu.
            
         
               6.
            
            
               EY:n perustamissopimuksen 235 ja 288 artiklaa on rikottu siltä osin kuin ne koskevat yhteisöjen tuomioistuinten toimivaltaa vahingonkorvauskanteen alalla ja asiaa koskevasta oikeuskäytännöstä on poikettu perustelematta, mielivaltaisesti ja epäloogisesti.
            
         
               7.
            
            
               Oikeudenmukaista oikeudenkäyntiä koskevia normeja on rikottu; näiden normien osalta viitataan erityisesti siihen, mitä ihmisoikeuksien ja perusvapauksien suojaamiseksi tehdyssä eurooppalaisessa yleissopimuksessa on määrätty.